PERLE BAC 2013. Nici nu s-au sfârșit probele scrise de la Bacalureat, că primele „perle" au și apărut. Nu însă în lucrările elevilor, ci spuse de aceștia chiar la ieșirea din sălile de examen.

PERLE BAC 2013. Nici nu s-au sfârșit probele scrise de la Bacalureat, că primele „perle” au și apărut. Nu însă în lucrările elevilor, ci spuse de aceștia chiar la ieșirea din sălile de examen.

Reporterii gândul au stat de vorbă cu proaspeții absolvenți ai clasei a XII-lea, care au povestit cum li s-au părut subiectele de la proba obligatorie a profilului.

La Liceul Teoretic Benjamin Franklin din sectorul 3 al Capitalei, tinerii cărora le-au fost testate cunoștințele de matematică s-au arătat ușurați că au reușit să „scape”.

„Eu am fost la fără frecvență, n-am mai fost la școală de trei ani și tot am știut câte ceva”, a povestit o tânără. „Mă gândesc că cei care au mers normal la școală ar fi trebuit să știe mai multe. Eu așa zic”, a continuat ea.

Aceeași opinie este împărtășită și de colegii ei. „Eu în jumătate de oră terminasem tot”, se lăuda cineva.

Totuși, pentru unii examenul nu a fost chiar atât de simplu: „Știți care e problema cu liceul ăsta? Că n-ai de la cine să copiezi! Te uitai prin sală și ei se uitau la tine. În stânga era prost, în dreapta prost”, conchidea un licean de la aceeași unitate de învățământ.

Pentru proba de obligatorie a profilului s-au înscris 174.555 de elevi, dintre care cea mai mare parte au dat examenul la MATEMATICĂ – 136.964, iar 37.965 au susținut proba la ISTORIE.